
REDAKCIANOJ, 

KUNLABORANT OJ 
KAJ KORESPONDANTOJ, 

Por rapidigi redaktadon kaj eldo- 
nandon de "Tempo", jen utila 
informo por vi: 

REDAKTOFINO: 

n- ro 2/1990 la 1- a de jul. 

n-ro 3/1990 la 1- a de sep. 

n-ro 4/1990 la 1-a de nov. 

Informojn kaj aliajn artikolojn vi 

povas sendi al: 

"TEMPO" 

AmruŜeva 5/1, 

41000 Zagreb 

aŭ rekte al la ĉefredaktoro: 

JoSip Pleadin 
B. Markaĉa 1, 

43350 Durdevac 
tel. (043) 712-130 

Informoj kolektataj en la redakcio 
de "Tempo” estos distribuataj 
ankaŭ al redakcioj de aliaj 
E-eldonejoj ("Jugoslavia Stelo", 
"ZELano") kaj uzataj alimaniere 
por atingi la esperantistaron kiel 
eble plej freŝaj. 

La redakcio 


lEfilpO 

2AGREB — 1990.06.16. 
broj /numerŭ 44 
ĝodlnaL/jaro: XI 

S&fi3EKP ka 1000 

oantvaĉ I IzdavaC 
fondlto kaj «Idonlsto 

Savez za esperanto Hrvatske 
Kroatla Esperanto - ligo 

Clanovl ursdnlStva/rsdakdanoJ: 

Marlja BELOŜEVlC , 

Vlŝnja BRANKOVlC, 
VukaSin DIMITRIJEVtC, 
Joslp PLEADIN, 

Radoslav ŜKALAMERA 
glavnl I odgovoml ursdnlk 
Csfrsdaktoro 
Josip PLEADIN 
graflĉko urodsnjs 
graflka aranĝo 
Neven Pufnik 

savjsrt glaslla/konallantaro 

Joslp BRKANAC, 

Milan KOĈIŜ(pred./prezidanto) 
Irma KOVAClC 
Ivo OSIBOV, 

Ivlca ŜPOLJAREC 
airssa rsdakdjs radakda adraso 
Savez za esperanto Hrvatske 
(za TEMPO) 

Amruĉeva 5/1 
4-1000 ZAGREB 
tel: (38) 041/424-660 
Siro-raeun: 30102-678-4863 

izlazi tromjeseeno 
aperas 4-foje jare 

djena prlmjarka 
prezo da 1 akzamplaro 

8,00 dinara 

godlCnJa pratplata/Jsrabono 

30,00 dinara 

tlaak/preals 

Josip Pleadin - Durdevac 

"TEMPO" primaju svl eianovi 
Saveza za esperanto Hrvatske 
s uplaCenom ^lanarinom za 
tekudu godinu 


Po miŝljenju RepuDliĉKog sekretanjata za prosvjetu, Kulturu i fiziĉKu Kulturu SRH, Droj 
2788/1-1980 od 16. 04. 1980. godine, ĉasopis Saveza za esperanto HrvatsKe ,,Tempo" 
osloDoden je poreza na promet proizvoda. 

NIA DUA JARDEKO KOMENCIĜAS 


Post dek jaroj de sindona laboro, la ĝisnuna redaktoro de 
‘Tempo", Ivica Ŝpoljarec-Ŝtef, volis retrorigardi la trapasitan vojon. 
Nur li kaj kelkaj liaj kunlaborantoj povas diri kiom da energio kaj 
entuziasmo estas bezonataj por fari tion, kion li faris. 

Plurfoje, kaj eĉ nun, multaj niaj esperantistoj deziras 
malgravigi la rolon, kiun "Tempo" ludis dum la pasinta jardeko. Sed 
ili faras tion sen koni profunde la staton antad 1980 kiam aperadis, 
nur sporade, klubaj bultenoj, dum unueca ligilo tute mankis. Ĉn la 
jaro 1980, mi laboris kune kun Ŝtef en Internacia Kultura Servo, 
kie la unuaj numeroj de "Tempo" estis tie presataj en malbonaj 
teknikaj kondiĉoj, sed tamen kun neestingebla kredo, ke ĝi estas 
utila paŝo antaden, kiu fortigos nian Esperantoĵ movadon kaj donos 
al ĝi tion, kio konstante mankis - informojn, sed informojn 
abundajn, freŝajn kaj utiligeblajn. Sen troigo mi povas diri, ke 
malgrad nerealigitaj Ĉiuj detaloj, sen "Tempo" la Kroatia 
Esperanto-movado estus "lama estaĵo". Kun tia konvikiĝo mi 
transprenis la redaktoradon de "Tempo", esperante ke ni kune, la 
redakcianoj kaj la legantoj, sukcesos en la dua jardeko de nia 
"Tempo", forigi la malbonajn kaj fari la bonajn rezultojn el nia 
penado. 

La unuaj paŝoj estu atingi la regulan eldonritmon, formi reton 
de konstantaj kunlaborantoj en la ŝocietoj kaj konservi aktualecon 
de la kolektitaj informoj. Ni klopodu atingi maksimumon de 
membrecabonoj, kaj almenaŭ kontentigan nombron de individuaj 
abonoj en Kroatio, sed ne nur tie. Ni klopodu disponigi frukton de 
nia laboro ankad al esperantistoj en aliaj partoj de Jugoslavio, kiuj 
apenad konsciis pri ekzisto de "Tempo". Ni klopodu enlistigi la 
informilon ankaŭ en la reton de perataj periodaĵoj de Universala 
Esperanto-Asocio, por atingi la legantaron ekster la limoj de nia 
lartdo. 

Kun tiaj klopodoj, mi invitas ĉiujn kunlaboremajn 
esperantistojn kontakti la redakcion, kaj min mem, en ĉiuj okazoj, 
ĉe renkontiĝoj, telefone aŭ alimaniere. Proponoj por plibonigi la 
nunan staton, estas Ĉiam bonvenaj. 


Josip Pleadin, ia ĉefredaktoro 

ELSTARA LINGVISTO KAJ POLITIKISTO - FAMA ESPERANTISTO 

La grandaj sociaj ŝanĝoj 
en nia lando alportis al Kroatio la 
unuaj liberajn elektojn kaj plura- 
lismon de politikaj partioj. Venkis 
la demokratio. En la kroatia 
parlamento, "Sabor", la plimulton 
de la deputitaro 'havos HDZ 
(Kroatia Demokrata Komunumo). 

Por ni, esperantistoj, povas esti 
tre interesa fakto, ke unu el la 
plej elstaraj estraranoj de tiu 
partio, estas ankaŭ elstara 
lingvisto kaj fama esperantisto. 

Tiu sciencisto kaj politikisto 
estas Dalibor Brozoviĉ. 

Dalibor Brozoviĉ konatiĝis 
kun Esperanto antaŭ duonjar- 
cento kaj esperantiĝis en la jaro 
1964. Verŝajne preskaŭ ĉiu 
movadano en nia lando scias, ke 
profesoro doktoro Dalibro Brozoviĉ (Bo Zoroviĉ) estas elstara 
jugoslavia esperantisto, esperantista verkisto, poeto, tradukanto kaj 
esperantologo. En la jaro 1975, en la lingvistika simpozio en kumrovec, 
li ĉeestis kun ŝia scienca referajo "Pri Pozicio de Esperanto en Lingva 
Tipologio". Pri tiu 50-paĝa verko Istvan Szerdahely diris: "Mi tre ĝojas. 
Ni vere ricev.is valoran materialon. Temas pri la unua provo tipologie 
trovi la lokon de Esperanto inter la etnaj lingvoj." 

Akademiano Dalibor Brozoviĉ, inter nuntempaj kroataj elstaraj 
lingvistoj estas tre fama ankaŭ en vastaj rondoj de la publiko. Antaŭ 
du jaroj (en majo 1988) li ricevis grandan rekonon de la centra 
redaktejo de la Jugoslavia Enciklopedio "Miroslav Krlefa" Sub la titolo 
"Objektiva Aliro al Fenomeno de la Lingvo" taggazete publikiĝis jena 
teksto: "Surbaze de la decido de la Centra Redaktejo de Enciklopedio 
de Jugoslavio, en Sal^jevo okazis kunveno de serbokroatistoj, pri la 
enciklopedia difino de lingvo. Antaŭ la eminenta fakularo troviĝis ĉirkaŭ 
5600 linioj de teksto, preparita de Pavle Iviĉ kaj Dalibor Brozoviĉ. Oni 
konkludis, ke la tekstoj de Iviĉ kaj Brozoviĉ havas objektivan aliron al 
la tre komplika kaj tavolita fenomeno, kia estas la serba aŭ kroata 

lingvo. Ĉiuj recenzintoj konsentis, ke la kompleta manuskripto estas 
eksterordinare valora kontribuo, per kio estas superita ĉio, kio pri tio 
ĝis nun estis publikigita en enciklopedioj, kaj estis donita ankaŭ la 
sintezo, kia ĝis nun ne ekzistas en literaturo. Unuanima konstato 
estas, ke la tekston skribis sendube la plej eminentaj ekspertoj kaj 
tial ĝi estas granda akiro por la Enciklopedio de Jugoslavio." 

En ĉi tiuj tagoj ofte vidita vizaĝo de Dalibor Brozoviĉ sur la 
televida ekrano, elvokas imagon de du aliaj personoj iamaniere ligitaj 
kun Esperanto en Kroatio. Tiuj du personoj ne estas nuntempaj, sed 
ili apartenas al la komencaj tempoj de la internacia lingvo en Kroatio. 
Unu estis fama lingvisto, kaj la alia fama politikisto. Ili ambaŭ tre ŝatis 
la ideon pri internacia lingvo. 

Antaŭ iom pli ol unu jarcento (la 10-an de decembro 1891) 
antaŭ la Jugoslavia Akademio, dum la solena kunsido, Tomislav Maretiĉ 
parolis pri la internacia lingvo sub la titolo "Pensoj pri artefarita 
mondolingvo." Jen kiel parolis universitata profesoro, akademiano 
Tomislav Maretiĉ: "Eble iu estonta kulturhistoriisto, al kiu ankoraŭ ne 
naskiĝis eĉ prapraavo de prapraavo, skribos en iu sia libro aŭ traktato 
la jenaj vortojn: ni vere ne povas hodiaŭ al ni imagi kiel iam estis 
neoportune en la mondo, ĉar ĝis tiam ne ekzistis unu universala lingvo." 
La ĉefa politika aktivulo, agema kaj batalema partiestro de la HSS 
(Kroata Vilaĝana Partio), fondita komence de la 20ja jarcento, Stjepan 
Radiĉ fariĝis en la jaro 1925 ministro pri publika instruado de Reĝolando 
de Serboj, Kroatoj kaj Slovenoj. Tiam II deklaris: "Mi opinias, ke estas 
barbareco nuntempe ne lerni Esperanton. Komence de la nova studjaro 
ni enkondukos Esperanton en ĉiujn komercajn lernejojn, eĉ eble, se la 
cirkonstancoj estos favoraj en ĉiujn lernejojn." 

La cirkonstancoj tiam ne estis favoraj. Jam en la jaro 1926, li 
ne plu estis ministro kaj en la jaro 1928 li estis pafmortigita en la 
parlamentejo en Beograd. Stjepan Radiĉ diris ankaŭ:"Se ni volas, ke 
la intelektularo de malgrandaj nacioj estu egalrajta kun la intelektularo 
de grandaj nacioj, ni devas enkonduki Esperanton." 

Rememorinte tiujn vortojn de akademiano Maretiĉ kaj la vortojn 
de politiklsto Radiĉ, altrudas sin la tdeo pri oportuneco de iu publika 
deklaro pri Esperanto al la buŝo de akademiano kaj politikisto Dalibor 
Brozoviĉ . Eble estus natura devo de Kroatia Esperanto- ligo fari tian 
postulon ĉe la eminenta esperantisto Dalibor Brozoviĉ . La motivo povus 
esti lia 50-jara konatiĝo kun la Internacia Lingvo. 


Rade Ŝkalamera 

NEiL SALVESEN FORPASIS 

La Centra Oficejo de UEA suferis teruran kaj subitan baton, 
kiam la 16-an de marto forpasis ĝia direktoro Neil Salvesen, pro 
akuta pulminflamo. Li estis nur 45-jara. 

Neil okupis la postenon de direktoro dum iom pli ol du jaroj. 
En tiu periodo li gajnis la admiron kaj amikecon de la kolegoj en la 
oficejo kaj tra la movado pro sia administra talento, rafinita kulturo, 
vastaj scioj kaj granda persona engaĝigo en la laboro. La trankvila 
kaj stabila situacio en la oficejo (denove laŭdita en la lasta 
estrarkunsido) grave ŝuldiĝis al lia propra trankvila kaj stabila 
gvidstilo. Enhejmeniĝante en siaj taskoj, li pli kaj pli energie 
entreprenis novajn: la membrokampanjo, evoluigo de Volontula 
Servo, lanĉo de novaj fondaĵoj, freŝaj eldonprojektoj, renkontiĝo de 
Esperanto-centroj (nun prokrastita), kaj aliaj paŝoj por la efektivigo 
de la Strategia Plano de UEA. 

Naskita la 16-an de junio 1944 en Londono, Salvesen 
diplomiĝis pri historio en Kembriĝo, sed li pasigis la plejparton de 
sia adolta vivo en Manĉestro, kiel li okupis diversajn gvidajn 
postenojip en la Unu’ĝo de Brita Teksa- industrio. Esperanton li 
eklernis en la 60-aj jaroj, kaj ĝi baldaŭ fariĝis grava parto de lia 
vivo. Li aktivis en la loka movado en Manĉestro kaj dum pluraj jaroj 
estis konsilanto de Esperanto-Asocio de Britujo. En 1985-1988 li 
estis kompetenta sekretario de la Belartaj Konkursoj ĉe UEA. 

Neil Salvesen estis granda amanto kaj konanto de la beletro 
ĝenerale sed precipe de la originala E-literaturo. Tio instigis lin 
ankaŭ mem kontribui sur tiu kampo, i.a. per originalaj verkoj laste 
premiitaj en la proza kaj poezia branĉoj de la Belartaj Konkursoj 
1989. Tamen, lia reputacio de profunda kaj sentema kritikisto plej 
bone manifesitĝis en lia eldonserio Esperantaj Kajeroj, kiu ekde 1977 
laŭ modesta sed absolute fidinda ritmo kreskis je po unu titolo jare 
ĝis lia morto. Tiuj dek unu libroj de Lister, Auld, Boulton, Rossetti, 
Nervi, Nevvell, Jervis kaj Daŝgupto, konsistigas modelon de prudenta 
eldonpolitko. La zorga atento al editorado kaj prezento memorigas 
jpri la renoma Stefetoĵ serio. 

Per la morto de Neil Salvesen la movado perdis multflankan 
kaj valoregan aktivulon. Liaj oficistoj-kunlaborantoj perdis ion pli: 
kolegon kaj amiko. ' 

(laŭ Esperanto - revuo) 

LA PLEJ MALNOVA EN KROATIO 



Verŝajne ankaŭ en la postmilita Jugoslavio, la zagreba 
ocieto "Bude Borjan" estas la plej malnova, fondita en septembro 
1945, unu horon post la fondo de Kroatia Esperanto-ligo 

Tri siajn jubileojn ĝi signis per eldonaĵoj. Por la dekjara 
(1955), en eldono de Kroatia Ligo, aperis malgranda, modesta 
libreto "Teatro en societo" de du aŭtoroj, du societaj membroj. 
Enhavo konsistas el teatraĵoj, dialogoj aŭ scenoj verkitaj por esti 
prezentitaj dum la societaj kunvenoj en simplaj ĉambroj. Ĉiujn la 
membraro spektis erl la scena formo. Plejan sukceson atingis la 
teatra sceno "Interparolo kun la busto de Zamenhof", prezentita en 
pluraj jugoslaviaj lokoj kaj en eksterlando. 

Sian 35-jaran jubileon la societo prifestis per la lernolibro 
"Esperanto por ĉiu", (1980), en propra eldono. La eta blanka libreto 
estis akre atakita sur paĝoj de la revuo TEMPO, kio ne malhelpis, 
ke ĝi estu bone akceptita en esperantaj rondoj de Bosnio kaj 
Serbio, kie estis vendita la tuta eldonkvanto. 

Kvin jarojn pli poste la societo eldonis memor-broŝuron 
"Bude Borjan 1945-1985", festinte per ĝi sian 40-jaran 
datrevenon. Malgraŭ la bela tipografia aspekto kaj kelkaj tre bonaj 
artikoloj kaj originalaj memor-poemoj, la publikaĵon trafis la destino 

de preskaŭ ĉiuj bro^ur-formaj memor-signoj. La membraro tro 
rapide forgesis ĝian ekziston. 

ĉijare la societo festos sian 45-jaran jubileon. En plano 
estas eldoni verkon de la originala esperanta literaturc, ĉar rilate 
tiun branĉon, zagrebaj kaj kroataj esperantistoj ne faris sufiĉe. Al 
tiu literatura agosfero multe pli kontribuis Hungaroj, Bulgaroj, Poloj 
kaj ĉehoj. Per sia jubllea eldonaĵo "BB" volas almenaŭ iomete mlldigi 
la postreston. Ĉu ĝi sukcesos, respondos la estonto kaj la presita 
teksto proponita al aprezo de la membraro kaj ĉiuj esperantistoj. 

Emilija Lapenna 


KORESPONDI DEZIRAS 

Internacia koresponda klubo helpos al vi trovi korespondanton kaj 
amik(in)on por reciproka gastado en Rumanio. 

Adreso: PK 75 R-1800 Lugoj, Rumanio. 

Korespondi deziras kun geamikoj el Jugoslavio 40-jara inĝ. konstruisto 
Vladimlr Lebedev, Annenskaja ul. 6-11, SU-127521 Moskva, Sovetunio. 
27-jara fraŭlo Slavvimir Szczygiel, ul. Baltovvska 323A, 27-400 
Ostrovviec, Pollando deziras korespondi kun geesperantistoj el nla 
lando pri historio, literaturo, geografio ktp. 

HUNGARIO 

- ADY Gimnazio, Sarkad, Vasut u. 2, H-5720 Hungario, 15 jaraj 
mezlernejanoj serĉas korespondamikojn kiuj havus intereson pri 
reciproka vizito 

SOVETUNIO 

- Timofej Ŝuvajev, E-klubo, str. 60 let Oktjabrja 6-135, Ni2nevartovsk 
ct; Siberio, SSSR, gejunuloj inter 14 kaj 30 jaroj el Siberio 

- Andreo GALKIN, str. Suvorova 6-1, SU-141070 KALININGRAD , 
23- jara studento, interesiĝas pri E-kulturo, E-poezio, hlstorio, 
lingvistiko, ekonomio, elektroniko, turismo, teatro, muziko, interseksaj 
rilatoj k.t.p. 

ĈEĤOSLOVAKIO 

- prom. prav. Zuzana PEŜKOVA, Opava - Lazy ĉ. 41, 99125 
ĈEBOVCE, o. V. KrtiŜ, ĈSFR, 37-jara juristino, ŝatas turismon, 
muzikon, sporton kaj jugoslavian naturon 

- Jiri KOCANDA, Na valech 786/19, 460 14 LIBEREC, ĈSFR, 37-jara, 
eskedziga, estro en malgranda fabriko. Interesas pri kulturon, foton, 
muziken, vojaĝon k.t.p. 

Dejorado en KEL 

Societoj, turnu vin al KEL! Komence de majo ekfunkciis 
deĵorado en KEL (ne en kelo!). Juna Ina triopo deĵoras ĉiutage (krom 
sabaton kaj dimanĉon) ekde la 9-a ĝis la 13-a horo. Se vi havas 
problemojn pri la societ-agado, se vi volas informiĝi prl la movado en 
la mondo, se vi volas informi nin pri viaj aktivecoj, nur komuniku nin. 
Nia telefonnumero estas (041) 424-660. 

Kunstdo de la prezldantaro de KEL 

En Zadar, la 21-an de aprilo ĉi-jare okazis kunsido de la 
Prezidantaro de KEL. Dum la kunsido estis elektita nova prezidanto, 
Neven Pufnik, ĝisnuna Sekretario, dum Sekretario fariĝis Josip 
Brkanac. Grava decido estis ligita al la programo de KEL por la 
kuranta jaro. Nome, ĉl-maje ne okazos respublika revuo de kultura 
kreado de esperantista junularo kaj ankaŭ ne la tradicia kvizo. Ambaŭ 
programeroj estos organizitaj aŭtune, kadre de respublika kunveno de 
esperantistoj. Laŭ proponoj, ĝi devus okazi en periodo de la fino de 
oktobro ĝls komenco de decernbro. La 2-a ERA-AROJ ne okazos en 
Zadar, sed en Faĵana, apud Pula, inter la 11—a kaj 17-a de julio. 
Redaktoro de "Tempo" Josip Pleadin proponis konsiston de la nova 
redakcio kaj liston de konstantaj kunlaborantoj. Oni pridiskutis ankaŭ 
staton de la projekto pri E-biblioteko. La prezldantaro de KEL, decidis, 
ke KEL fariĝu aligita membro de Ligo.de junularo de Kroatio - socia 
organizo. Tiu membreco validas nur por respublika organizo je 
respublika nivelo, dum lokaj societoj povas laŭdezire aliĝi en siaj lokaj 
komunumoj. 

M.B. 


Studenta renkontlĝo 

La junaj fortoj de Esperanto-societo "Amikeco" el Zadar, 
organizis ĉi-jare la 9-an Studentan Esperanto-Renkontiĝon, inter la 
20-a kaj 22-a de aprilo. La partoprenantoj, dudeko da ili, pridiskutis 
ĝeneralan staton en unuopaj E-centroj. Pri la ekologia stato en Zadar 
parolis profesoro Josip Vranĉiĉ, kaj la partoprenintoj de la renkontiĝo 
vizitis la urbajn vidindaĵojn kaj sportkonkursis. 

M.B. 


ES “Llberlga Stelo" - Osijek 

En la kuranta lernojaro aktivis nur Esperanto-grupo en 
mezlernejo "Ruder Boŝkoviĉ", en medicina fako. Laŭ sia koncepto, la 

grupo estas malferrhita, kio signifas, ke krom E-konversacia kurso ĝi 
organizis aktivecojn ankaŭ por lernantoj-neesperantistoj. La grupo 
organizis dutagan ekskurson al Pecs kaj unutagan ekskurson al 
Mohacs, vizite al la fama karnavalo. Estis organizita prelego de 
Terezija Kapista el Beograd sub titolo "Homoj kaj pejzaĵoj de Ĉinio", kaj 
kolektado de monhelpo por la popolo de Rumanio. La membroj de la 
grupo abonis kolektive "Juna-n amiko-n", ili aktivis sub gvido de 
profesorino Viŝnja Brankovicf, kiu postenas en la nomita mezlernejo. 

La osijekaj esperantistoj ricevis propran klubejon. Sed... ĝi 
estas malnova kaj neuzebla sen detala renovigo, kiu postulas grandan 
financan investon, kiu, kompreneble, ne estis ricevita. Kiel solvi la 
problemon, la osijekantoj deicidos dum majo. La klubejo fakte troviĝas 
en bona loko, ĝia grandeco estas Ĉirkaŭ 60 kvadrataj metroj, kaj ĝi 
tute solvus problemon, kiun la societo praktike renkontas ekde sia 
fondiĝo. Tiuj kiuj volas helpi per monsubteno, bonvolu sendi la monon 
al societa konto: 33600-678-1627. 

Ni devas aldoni, ke la societo "Liberiga Stelo" estas fondita 
en 1950 kaj ke ĉi-jare ĝi fariĝas kvardekjara. 

Viŝnja Brankoviĉ kaj Aleksandar Kocian 


EK "Juneco" - Pula 

Esperanto-klubo "Juneco", dum aliaj periodoj sufiĉe aktiva, 
momente travivas laborkrizon. Malmultnombraj membroj de la klubo 
kunvenas en la Loka komunumo, kaj la sola kurso ĉi-jare estis gvidata 
en Elementa lernejo "Moŝa Pijade". por 15 komencantoj. Gvidis la 
kurson Lina Pliŝko. 

G. Plavŝid 

Dekjariĝo en Durdevac 

Esperanto-klubo "Koko" (Picok) en Durdevac, prifestis fine de 
marto dekjariĝon de sia ekzisto kaj agado. La klubo fakte fondiĝis en 
1977 sub la nomo "Bialystok", sed ĝi aktivis neregistrite. Nur la 39-an 
de marto 1980 okazis fondkunveno de la nuna E-klubo "Koko", kiu 
oficiale registriĝis kaj ekde tiam senĉese aktivas. 

Dum la festo de dekjariĝo kolektiĝis la 31-an de marto ĉ.j. 
multnombraj nunaj kaj antaŭaj membroj kaj gastoj^l aliaj societoj. La 
jubileo estis signita ankaŭ per aparta eldonaĵo: speciala poŝtkarto kaj 
filatelista poŝtstampo uzita la 30-an de marto en la poŝtoficejo de 
Durdevac. La poŝtkar ,o estas ankoraŭ havebla ĉe la sekretario de 
E-klubo "Koko", B. Markaĉa 1, 43350 Ourdevac. 

Ŝajnas ke E-klubo el Ourdevac daŭrigos sian diversspecan kaj 
interesan aktivecon. Regule eldoniĝas literatura kaj kultura revuo 
"Koko" (abono por 6 numeroj nur 10 din), estas starigita kunlaboro kun 
E-societoj en Marlbor kaj Triesto, deko da klubanoj julie vizitos 
Sovetunion, estas planataj rekreigaj ekskursoj piede tra la regiono 
ĉirkaŭ Koprivnica kaj surgrimpo de Poborje, kaj aŭtune estas preparata 
surgrimpo al pinto de Triglav. Pretiĝas por eldono porinfana libro 
"Kamarado de Petro Nodeto" (DruZba Pere Kvrtice) de Mato Lovrak, 
prelego de S. ŝ timec pri Japanio, reeldono kun osijekanoj de la 
vortaro "10000 vortoj", kaj la membraro estas regule informata per 
interna bulteno aperanta jam kvar jarojn. Baldaŭ komenciĝos ankaŭ 
kunlaboro kun la rumanaj esperantistoj el diversaj urboj. 

J .Pleadin 


ES Varaidln 

Inter la 16-a kaj la 26-a de marto en Urba biblioteko estis 
starigita ekspozicio pri Esperanto. Okaze de ĝia starigo Spomenka 
Ŝtimec faris prelegon "Vivo kaj verko de Tibor Sekelj". La 18-an de 
marto societanoj par toprenis en maratono de "Coning" en Trakoŝĉan, 
'en kurado je 3000 metroj. 

Dum aprilo la societo dissendis al ĉiuj societoj en Kroatio, 
cirkuleron por reorganizi la iam popularan sportan renkontiĝon de 
esperantistoj en Kroatio. La rezulto ankoraŭ ne estas konataj. 

Zeljka Iviĉ 


Vlla "Amfora” farlĝas "Vllao Esperanto” 

En 2urkovo, antaŭurbo de Rijeka, proksime al la maro, situas 
bela domo, Vila "Amfora", apartenanta al la Esperantista societo 
"A. Ŝ. Turkoviĉ" en Rijeka. Prodiversaj kaŭzoj, la domo estas jam kvin 
jarojn neuzita. Ŝajnas ke la societo finfine decidos kiel utiligi la vilaon. 
Probable oni ludonos la domon al unu membro de la societo, kiu ofertis 
la plej oportunajn konidĉojn. Li intencas doni al la vilao novan nomon, 
"vilao Esperanto", kaj eluzadi ĝin kiel turisman objekton por 
esperantistoj kaj aliaj turistoj. Oni kredas ke tia decido estos utila por 
ĉiuj interesitoj kaj precipe por disvastigado de Esperanto. 

R.ŝ. 

Nova estraro de la E-socleto en Rljeka 

La Esperantista societo "A.Ŝ.Turkoviĉ" en Rijeka en marto de 
ĉi tiu jaro elektis novan estraron: Svetozar ĉulibrk, prezidanto, Boris 
Di Costanzo, vicprezidanto, Emerik Pretnar, kasisto, sekretariino 
Tatjana Nadaliĉ, Barica Gregureviĉ, Marjana Jagnjiĉ, Meho Jakupoviĉ, 
Damir Rak, Sanja Stanojeviĉ, Haldum Suĥnie, Radoslav Ŝkalamera, 
Slobodan Vitoloviĉ. Regulaj kunvenoj okazas lunde vespere, kaj kunsidoj 
de la estraro laŭbezone. 

R.ŝ. 

E-kurso en la Hejmo de mezlemejaj lemantoj 

Veteranŭ de la E-movado, Meho Jakupoviĉ gvidas Esperanto- 
kurson en la Hejmo de mezlernejaj lernantoj (Dom uĉenika usmjerenog 
obrazovanja) en Rijeka. La kurso komenciĝis en aprilo kaj entute 
daŭros tri monatojn. La kurson vizitas 12 komencantoj kaj ili lernas la 
lingvon laŭ Cseh-metodo. Ĉe la unuaj lecionoj la kurson partoprenis 
22 lernantoj. Antaŭ la komenco de la kurso en ĉi tiu Heimo, la 
enkondukan paroladon pri Esperanto faris Rado Ŝkalamera. Ceestis 
ĉirkaŭ 50 lernantoj kaj en la hejmo loĝas pli ol 300 mezlernejanoj. Febla 
intereso ĉe la junularo por la Internacia Lingvo. Nedifineblaj tempoj. 

R. ŝ. 


Publlka elpaŝo de pslkologo por Intemacla llngvo 

Dum la politika antaŭbalota kampanjo oni organizis en Rijeka 
rondan tablon sub la titolo "Solvado de konfliktoj kaj politika kulturo". 
Partoprenis profesoroj B. Kuzmanoviĉ el Beograd, I. Ŝiber el Zagreb 
kaj P. Turĉinoviĉ el Rijeka. Al interesaj kaj provokaj prelegoj reagis 
psikologo el Rijeka, d-ro Josip Golĉiĉ. Li publike elpaŝis kritikante la tri 
profesorojn per riprocoj en sep punktoj. 

Por esperantistoj la plej interesa estas la aserto de psikologo 
Golĉiĉ ke "UN ĝis nun solvis nek unu el esencaj mondaj konfliktoj" kaj 
tiam li mencias kvin nomitajn esencajn konfliktojn. Pri la kvina li diras: 
"La UN eĉ ĉe siaj tribunoj ne enkondukis la lingvon de la internacia 
komprenado, la lingvon nacie neniesan kaj uze ĉiesan, kaj tial la 
komunajn tuthomajn pensojn, la unikan logikon kaj intencon, ni maskas 
unu al aliaj reciproke per ĉirkaŭ 3000 diversaj lingvoj - netransireblaj 
komunikaj baroj al unueco de la homa gento, kaj ĉion tion oni faras ĉar 
ne ekzistas materia subteno de la kapitalo, ĉar ne ekzistas mensa 
subteno al scienco kaj al etiko. 

JUNIO 


2-8 42-a IFEF-Kongreso, Hamar, Norvegio. Informoj: 

Karudvein 1, N-2340 Loten. 

22-29 6-a Junpionira Esperanto-somero, Pale (apud Sarajevo) 

Jugoslavio. prezoi: 800,- din (pagoj ĝis la 1-a de junio), 
900,(pagoj poste). Organizanto: Esperanto-Ligo de Bosnio 
kaj Hercegovino, D. Ozme 7/1V, 71000 Sarajevo 

28-03 42-a Nacia Kongreso de Bulgara Esperantista Asocio, 

Sumen, Buigario. Informoj: Esperantoturist, str. Positano 
40, BG1000 Sofio. 

JULIO 

04-14 Somera Esperanto-Lernejo, Pale, Jugoslavio. Informoj: 

EsperantoĵLigo de BkH, D.Ozme 7/IV, 71000 Sarajevo. 

11-16 50-a Hispana Esperanto-Kongreso, Sant Cugat del 

Valles, Katalunio. Informoj: Grupo de Esperanto "Jozefo 
Angles", Apartado 336, E-08190 Sant Cugat del Valles. 

11-17 Esperanto renkorrtlĝade "Alpoj-Adrla" reglno por junularo. 
InformoJ: Kroatla Esperanto llgo, AmruSeva 5/1, 

41000 ZAGREB tel. 041/424-&0 


14- 23 23-a IREN (Internacia Renkontiĝo Naturamika), Abaliget 

(Pecs), Hungario. Informoj: HEA-filio, pf. 2, H-7601 Pecs. 
Limdato: 1-a de junio. 

15- 28 Somera Esperanto-Tendaro (2-a etapo), Lanĉov, 

Ĉeĥoslovakio. Informoj: Esperanto, CS-674 01 Trebiĉ. 

16- 23 Internacia Esperanto-Konferenco, Tainach, Aŭstrio. 

Informoj: Vinko Oŝlak, Viktringer Ring 25 I 3, A-9020 
Klagenfurt. Temo: "Esperanto kaj ideologioj". 

29-05 58-a Internacia Kongreso de Blindaj Esperantistoj. 

Organizantoj: Asocio de blinduloj kaj malbonvidantoj de 
BkH kaj Esperanto-Ligo de BkH. Organiza Komitato: D. 
Ozme 7/1V, 71000 Sarajevo. La kongreso okazos en 
hotelo "Terme" en lliĝa, pitoreska urboparto de Sarajevo. 
Ekskurso al Lago Borci. Antaŭanonciĝu al LKK ĝis la 30-a 
de junio kun antaŭpago de 40.- gld. Postkongreso en 
Orebiĉ (300 km de Sarajevo) kontraŭ 350.- gld. 

Prezldantaro de JEL kunsldls en Beogrado 

Prezidantaro de Jugoslavia Esperanto-Ligo okazigis sian 
kunsidon la 12-an de majo en Beogrado. Krom la diskuto pri gastiganto 
de la 23-a Jugoslavia E-Kongreso, gravan parton de la diskutoj okupis 
la stato de "Jugoslavia Stelo", ritatoj kun UEA, rilatoj kun junulara 
organizo landnivele kaj rilatoj kun la Unuiĝo de Laboranta Popolo. 
Kvankam lad tagordo estis antaŭvidita ankaŭ elekto de novaj prezidanto 
kaj sekretario, oni elektis nur personojn kiel provizorajn plenumantojn 
de tiuj funkcioj. Plenumanto de prezidanta funkcio estas Radojica 
Petrovid el Ĉaĉak (Prezidanto de la Serbia Esperanto-Ligo) kaj de la 
sekretaria Vera Cornlj el Skopje (Prezidanto de JEJA). 

INTERNACIAJ EKZAMENOJ DE ILEI 

En Jugoslavio ne ekzistas unuecaj ekzamenkrieterioj por 
Esperanto-ekzamenoj. Eĉ ene de Kroatio ili ne estas samaj. Unu el la 
konsekvencoj de tia stato de instrusistemo estas, ankaŭ malbona kono 
de la lingvo inter junaj esperantistoj. Por miidigi la situacion, KEL 
.decidis okazigi internaciajn ekzamenojn lala kriterioj de la Internacia 
Ligo de Esperanto-lnstruistoj. Tial dum la 2-a Esperanto- Renkontiĝo 
de Alp-Adrla Regiono por Junularo en Faĵana, la 15-an de julio okazos 
dunivelaj ekzamenoj laŭ la internaciaj kriterioj de ILEI. En la komisono 
troviĝos unu rajtigita membro de la Internacia Ekzamena Komisiono de 
ILEI kaj du eminentaj jugoslaviaj esperantistoj. Interesiĝantoj pri la 
ekzamenoj informiĝu ĉe KEL. • 

ĈE-SEMINARIO 

La unuan fojon post 30 jaroj en Jugoslavio okazos Ĉe-seminario 
por instruistojtJe Esperanto. La konatan metoon de Andreo Ĉe (Cseh), 
lanĉitan antaŭ 60 jaroj, prezentos en Jugoslavio Adam Zabek el 
Pollando, rajtigita repr i.zentanto de la Internacia Esperanto-lnstituto el 
Hago. La seminario okazos inter la 6-a kaj la 14-a de julio ĉi-jare, 
enkadre de la Somera Lernejo de Esperanto en Pale. Organizanto 
estas Esperanto-Ligo de Bosnio kaj Hercegovino, D. Ozme 7/1V, 
Sarajevo. Prezo: 950 din al ĝirkonto 10196-678-885. 

Uteratura konkurso "Ivo Rotkviĉ" 

Ankaŭ ĉi-jare Zagreba Esperanto-Ligo anoncis organizon de la 
literatura konkurso "Ivo Rotkviĉ". Ĝi okazos la trian fojon, kaj 
proklamo de premiitaj verkoj okazos dum la Zamenhofa tago decembre 

en Zagreb. Konkursi prvas poeziaĵoj, etprozaĵoj, originalaj aŭ tradukitaj, 
kaj libroformaj eldonajoj aperantaj en Jugoslavio dum la kuranta jaro. 
Pli detalajn'informojn, petu de la Zagreba Esperanto-Ligo. 

Nova Itoro de Spomenka Ŝtlmec 

Kiel frukto de vojaĝo tra Japanio, ĵus aperis nova verko de 
Spomenka Ŝtimec. Temas pri la 70-paĝa libro de vojaĝimpresoj sub la 
nomo "Nesenditaj leteroj el Japanio". La libron eldonis Hukuoka 
Esperanto-societo, Esperanto Kultivejo, Hukuoka-si, Nisi-ku, 
Meinohama-mati, 743-3 Japanio (819). 

”La Dervlŝo" de Sellmovlĉ 

Unu el la mahuskriptoj, kiu en sia traduka formo kuŝis dum 
jaroj preskaŭforgesita, baldaŭ aperos libroforme. Temas pri la traduko 
de fama romano "La Derviŝo kaj la Morto" de Meŝa.Selimoviĉ, kiun 
tradukis Roger Imbert el Zagreb. La projekton realigos la Esperanto- 
Ligo de Bosnio kaj Hercegovino. 

Baldad novelaro de D. Albaharl 

"Eklampsio en Remizo" estas la titolo de la balaŭ aperonta 
novelaro de David Albahari, kiun tradukis el la serba Zlatoje Martinov. 
La^eldonanto estos la Serbia Esperanto-Ligo. 

Rumana Antologlo eldonota 

Internacia Kultura Servo el Zagreb anoncis aperigon de 
Antologio de rumanaj verkistoj de la 20-a jarcento. La antologion 
redaktis d-ro Constantin Dominte kaj losif Nagy. Ĉar la rumanaj 
esperantistoj jam de jaroj ne posedas iun presitan libron, ĉi tiu 
antologio estas grava paŝo antaŭen. Vi mem povas rezervi vian 
ekzempteron jam nun kaj eblas antaŭmendi ĝin por via rumana 
amiko-esperantisto, por kiu ĝi estos belega donaco. Por tiaj mendoj 
ekspedo eblas pere de vi aŭ rekte d^lKS. 

Fondlta la Rumana Esperanto-Asoclo 

Pri ta rumanaj okazintaĵoj fine de la lasta jaro, ni scliĝas per 
kelkaj sporadaj informoj. Kvankam la politika stato en nia najbara lando 
ankoraŭne stabiliĝis, esperantistoj jam fondis sian asoclon, sub prezido 
de prof. d-ro Ignat Bociort, dum la oficiala adreso estas C.P. 37-146, 
Bucuresti,^Rumanio. Niaj Esperanto-societoj planas solidaran helpon 
al rumanaj esperantistoj, kaj nia propono estas unue kontakti la 
fonditan asocion. 

Hetpe ai Rumanlo 

Meze de la februaro, ZEL lanĉis kolektadon de E-libroj kaj aliaj 
esperantaĵoj por esperantistoj en Rumanio. Ĝis nun estas kolektitaj 
ĉirkaŭ 300 diversaĵoj, kaj oni antaŭvidas, ke la kolektado daŭros ĝis la 
septembro, kiam ĉio estos ekspedita al Rumanio. Ankoraŭfoje ZEL iŭ 
nvitas ĉiujn esperantistojn donaci la nebezonatajn esperantaĵojn al la 
"Fonduso". En Zagreb, ĉiumerkrede inter la 18-a kaj 20-a horoj en 
Amruŝeva 5, eblas ricevi informojn pri la kampanjo (tel. 424-660) aŭ 
alporti la esperantaĵojn. La zagrebaj esperantistoj deziras pliampleksigi 
la agadon, kaj tial ili invitas ĉiujn informi ilin pri siaj planoj por helpi al 
Rumanio. Kune ni estas pli fortaj, ĉu ne? 

Ekspozldoj de ZEL 

Por ĉi-aŭtuno ZEL preparas tri ekspoziciojn: 1) Oktobre, okaze 
de la Internacia infansemajno, okazos ekspozicio de infanaj desegnaĵoj 
dediĉitaj al Internacia jaro de analfabetigo kaj rolo de Esperanto en la 
internacia komunikado. 2) Novembre, okaze de Jaro de la eŭropa tŭ 
urismo, estos organizita ekspozicio de turismaj prospektoj kaj 
bildkartoj en Esperanto. 3) Decembre, okaze de la Zamenhofa tago, 
okazos internacia ekspozicio de pentraĵoj de esperantistoj-amatoroj. 

' Detalaĵoj ĉe ZEL. 

Vojaĝante tra Esperantujo 

Zagreba Esperanto-Ligo estis organizinto de kelkaj autobusaj- 
vojaĝoj kaj ĝi anoncas novajn, somerajn vojaĝojn: Festivalo de 
Internacia kulturo kaj Konferenco "Celo kaj Strategio de E-Movado" en 
Budapeŝto, la 4-a ĝis la 9-a de julio 1990 (prezo tre taŭga); 2-a 
Alp-Adria Esperanto-Konferenco (antaŭe Trilanda renkontiĝo), 
okazonta inter la 6-a kaj la 9-a de septembro 1990 en Koszeg, 
Hungario. Ambaŭ vojaĝoj estos autobusaj. Aŭtune atendas nin novaj 
vojaĝoj eksterlanden. La devizo de ZEL estas: "Turismumi, sed ebligi 
al niaj esperantistoj kiel eble lej malmultekoste partopreni 
E- renkontiĝojn tra' Eŭropo. 

ES-TURIST 

Lastatempe en Jugoslavio fondiĝis sendependa turisma 
agentejo "Es-turist", sub la gvido de Anto Ĉanĉar. Esperantistoj povas 
kontakti lin ĉe Pf. 101, YU-74270 Tesliĉ, oficeja tel. (074) 736- 843. 

HEROIPO 


DEESPEPANTO 


LA PLEJ ORA SENDEPENDA GAZETO DE LA ESPERANTO-MOVADO 


"Heroldo de Esperanto" - 70-jara 

Kiel rezulto de kuraĝa kaj sindona engaĝiĝo de Teo Jung, aprile 
de 1920, naskiĝis en Koln (Germanio) gazeto sub nomo ' Esperanto 
Triumfonta". Kvin jarojn poste la revuo prenis novan titolon, "Heroldo 
de Esperanto", sub kiu ĝin konas multaj generacioj de esperantistoj 
dise tra la mondo. Dum sia longa vivo ĝi aperadis semajne, 
duonsemajne kaj eĉ ĉiutage, kaj nun fariĝis duonmonata periodaĵo, 
verŝajne unu el la plej ofte legataj, kaj en multaj landoj de la mondo. 
Niajn gratuolojn ni direktas al ankoradjuneca 70-jarulo. Interesiĝantoj 
povas aboni ĝin en Jugoslavio pere de Milan Markoviĉ, "lmexplet", 
Sarajevska 48, 11000 Beograd. 


ESPERANTO 

★ TRIUMFONTA ★ 

N ro< • (5ptclm«na)| Eklonejo: Harrtm, KSIn (Kofofljo, Ctrm.) |laUiruKta • UnircrMta 

APOILO 1920 ; Tt ..., Stmkptml* 

Prtio 2 Rtsp.,-Kupono| »«•••, u io—, j Jurnalo Esptrinllsia 

80-JarlQo de E-socleto Marlbor 

Er» rondo de la plej malnovaj Esperantaj societoj en nia lando 
elstaras Esperanto-societo Maribor, fonidita en 1910. Aŭtune ĉi- jare 
la societo planas modeste prifesti la 80-jariĝon de sia ekzlsto. 


"La Eta Gazeto" 

Nuntempe, ni povas diri sincere, eldona agado de niaj societoj 
ne evoluas kontentige. Tio koncernas ankaŭ la tutan regionon de 'Alpoj- 
Adrio". Unu el regule aperantaj bultenoj, kiu havas regionan karakteron, 
kaj kies ĵusa numero de majo estas jam la 13-a, venas el la najbara 
Italio, En Triesto eldoniĝas monate "La Eta Gazeto", kiel informilo de 
Triesta Esperanto-Asocio. Sed ĝi estos io pli ol nur regiona informilo 
Ĝia modesta aspekto tamen ne baris ĝian transiron de landlimoj de 
Jugoslavio, kaj en Italio ĝi plene ŝtopas la breĉon, kiu fariĝis pro 
neregula aperado de oficiala informilo de la Itala Esperanto-Federacio, 
ĉar ĝi atingas ĉiujn italajn societojn. Adreso de la redakcio: Esperanto, 
C.P. 601, 1-34100 Trieste Centro, Italio. 



Butteno de la Serbla Esperanto-Ugo 

De antaŭ kelkaj monatoj ankaŭ la Serbia Esperanto-Ligo 
posedas propran informilon. Temas pri publikaĵo nomita simple 
"Bulteno", kies kvina numero aperis aprile. La bulteno aperas monate, 
en simpla multobliga tekniko. Interesiĝantoj povas aboni ĝin je prezo 
de 30,- dinaroj jare ĉe SEL, Terazije 42, 11000 Beograd. 

EURO OGLASI 

Sub la supra titolo aprile aperis en Novi Sad la unua numero 
de speciala gazeto por aperigo de anoncetoj. La projekton iniciatis 
Jovan Oŝap, jugos'avia jurnalisto gastlaboranta en Freiburg 
(FR Germanio). La gazeto enkondukis rubrikon "Esperanto", en kiu 
aperas anoncoj pri Esperantaj temoj. La gazeto aĉeteblas en 
gazetvendejoj de "Forum" (kosto 2 din/ekz). Adreso de la redakcio: 
Sentelekijeva 20, YU-21000 Novi Sad, tel. 021/392-900 (Jugoslavio) 
kaj 0761/48-27-54 (FRG). 

EUROKKA 

En Francio ekzistas Esperanto-Rok-Asocio, kiun "Tempo" 
menciis lastnumere en la rubriko "Mallonge". Lastfoje temis nur pri la 
planoj de la Asocio, sed Ĉi-foje jen la unuaj pruvoj pri seriozaj intencoj. 
En majo aperis la unua Esperanta rok-disketo, sur kiu troviĝas po 
tri kantoj de la jam fama grupo "Amplifiki" kaj de "La rozemariaj 
beboj". La disko mendeblas Ĉe EUROKKA, F-31450 Donneville (Francio) 
je prezo de 36,50 FF aŭ 12 internaciaj respond-kuponoj. Baldaŭ 
ekaperos ankaŭa Esperanto-Rok-Fangazeto (Rok-gazetl. 



LA FENOMENOJ "o p a" kaj "o p u I o" 

En sia oficiala organa nia Esperantista organizaĵo 
anoncas abonkotizojn jene: a) kolektiva abono din 10,- 

b) opa abono din 15,- 

c) unuopa numero din 4,- 

ofte renkonteblas d) abono por opuloj, 

opuloj povas anonciĝi... 

ĉu la esprimoj estas korektaj? 

Ne ĉiuj. Korekta estas nur la citita ekzemplo "c": "unuopa" 
La citaĵoj a kaj b estas pleonasmaj t.e. samsignifaj, kvamkam 
el la kunteksto ili devus signifi malsamon. 

La ekzemploj b kaj d subkomprenigas abonojn aŭ anonciĝojn 
de UNUOPULOJ, kio devas esti montrita per la koncerna 

vortelemento (ĉi-kaze numero) antaŭmetita al la sufikso 
-op, ĉar "OP" estas kolekta, grupiga sufikso 
Mi citas la klarigon de PIV: 

I. Sufikso montranta kolektivecon, kaj uzata por derivi el 
numeraloj aŭ kvantaj vortoj adverbojn aŭ adjektivojn 
signifantajn "Ĉiuj kune", "en grupoj de": pasi unuope (unu 
post unu) sur la pontetoZ, ŝi restis duope kun la virinoZ, 
akiro kaj perdo rajdas duopeZ, ili venis triopeZ (ĉiuj tri 
kune), fadeno triopigita ne baldadisŝiriĝos, viciri kvarope, 
kvarope faldita papero, kvinope ili sin ĵetis sur min, 
multope ni pli frue finos la laboron ol unuope. 

II. Vortero kun la sama signifo: opa=kolektiva, ope=kolektive, 
unubloke, opo=grupo da homoj kunigitaj per kuneco de la 
sama agado aŭ celo: opo da fabrikistoj, da pilkludantoj, la 
tribordopo. 

La fenomenoj "opa", "opulo", samkiel la fenomenoj 
"longjara", "konatulo" k.s. evidente iĝis parto de nia kunviva 
erararo, pri kiuj ni ja konsoias konante la lingvoregulojn, sed 
kiujn tamen ni ne emas uzi korekte, ĉar ili kiel trudherbo aŭ 
tumoro kunkreskis kun ni. 

Mi trafoliumis tridekon da esperantaj lernolibroj serĉe 
al la interpretado de tiu vortero. Estas interese konstati kiel 
malmulte da atento oni dediĉis al ĝi. Kutime ĝi estas listigata 
en lernolibroj nur per unu- aŭ dulinia ĉapitreto diranta ke 
"op“ montras kolektivecon.- En kvar lernolibroj mi trovis 
“unuope" kaj nur duloke "unuopulo". 

H.Seppik en "La tuta Esperanto" plivastigas la uzeblon 
de "op": "Ĝi estas uzata ankaŭ kun la radikoj "kelk", "mult" 
kaj "plur": Multope vojaĝi estas pli interese ol unuope, 
Komence mi lernis tute sola, sed nun ni lernas jam kelkope." 

En la lernolibro "Petro" (SAT) mi trovis: "Po" kaj ”op" 
estas ofte samsignifaj: "lli marŝis po kvar en vico. = lli 
marŝis kvarope en la vico." 


Lucija Borĉiĉ 

J. BAGHY 

Kamparano kaj lia kaprlno 

Foje araba kamparano aĉetis kaprinon en la foiro de Bagdad. 
La kaprino estis sufiĉe grasa, montriĝis bona aĉetaĵo pro sia 
laktoriĉa mamo. Kun granda ĝojo la kamparano ekiris al sia vilaĝo 
kondukante per ŝnurego la belan kaprinon. Survoje renkonte al li 
venis alia kamparano, kiu haltjgis lin. 

-Allah kreskigu vian barbon tre longa! Kiel belan kaprinon vi havas! 
Kie vi aĉetis ŝin? 

-Nu, en la foiro de Bagdad - respondis nia kamparano. 

-Kaj kien vi kondukas ŝin? 

-Hejmen. 

La scivolema arabo preteriris, sed baldaŭ venis renkonte alia 
kamparano, kiu same haltigiŝ lin kaj same alparolis lin. 

-Allah kreskigu vian barbon ĝis la genuoj! Kiel belan kaprinon vi 
havas! Kie vi aĉetis ŝin? 

-Nu, en la foiro de Bagdad - nia kamparano volonte kontentigis la 
scivolon de la fremdulo. 

-Kaj kien vi kondukas ŝin? 

-Hejmen. 

Ankaŭ tiu arabo preterlasis lin, sed sur la vojo 'al la vilaĝo 
de nia kamparano regis vigla trafko, ĉar preskaŭ je ĉiu dudeka 
paŝo li renkontis arabon, kiu afable interesiĝis haltigante lin: "Allah 
kreskigu vian barbon ĝis via umbiliko aŭ maleolo! Kiel belan kaprinon 
vi havas! Kie vi aĉetis ŝin? Kien vi kondukas ŝin?“ 

Nia kamparano ĉiam pli nerve, pli incitite kaj pli perdinte 
paciencon respondadis: "En la foiro de Bagdad! Hejmen!" Sed la 
longa vlco de interesiĝantoj neniel havis finon. Ilia nombro atingis 
precize 50, kiam nia kamparano ekkoleris kaj decidis, ke li batos 
per sia bastono la proksiman scivolemuion, kiu ajn li estu kaj... 

Kaj jen sur la vojo jam videbliĝis longbarba, pie aspektanta 
derviŝo, kiu subite haltis ĉe la kaprino. 

-Allah kreskigu vian barbon ĝis via dika piedfingro - li komencis. - 
Kiel belan kaprinon vi havas? Kie vi aĉetis ŝin? 

Nia paciencperdinta kaprinposedanto senresponde levis sian 
bastonon kaj kruele draŝis la sanktan vireton. 

Por plendi la derviŝo kuris al la sultano, kiu poste vokigis al 
si la pekan kamparanon, forgesinta pri la bonmoro kaj religia 
respekto koncerne la sanktan vireton. 

Nia kamparano kun humila mieno aperis antaŭ la sultano, kiu 
sidis sur sia trono, Ĉirkaŭita de gravaj korteganoj. 

—Ci, stultulo, kial ci batis tiun ĉi pian homon, kiu ja pekis nenion 
kontraŭ ci? Respondu! - tiel la sultano severmiene vokis lin por 
konfeso kaj senkulpigo. 

-Granda estas Allah kaj Lia profeto Mahomedo! - nia kamparano 
respondis profunde kliniĝante antaŭ la suvereno. 

Je tiu grava religia laŭdo la sultano leviĝis, ankaŭ la 
koreteganoj, poste ili residiĝis. La kolero de la sultano iom mildiĝis 
kaj li denove, malpli severtone alparolis la kamparanon. 

-Nu, bone, mi vidas, ke ci ne estas ĝisfunde fripono. Respondu do, 
kial ci bastonumadis tiun derviŝon, kiu ja nenion malbonan faris al 
ci? 

-Granda estas Allah kaj Lia profeto Mahomedo - la kamparano 
piatone resondis levante la okulojn al la alta ĉielo. 

La sultano kaj korteganoj - kion fari? - denove leviĝis, poste 
residiĝis. Jes, ĉar estas religia regulo tiel fari, tamen la sultano 
malpacieniĝis, iom akre avertis nian kamparanon: 

-Bone, bone, stultulo, sed tamen fine respondu, kial ci traktis tiel 
kruele per cia bastono tiun ĉi pian derviŝon? 

-Granda estas Allah kaj Lia... - komencis trankvile nia kamparano, 
sed kiam la sultano, la korteganoj leviĝis, poste residiĝis, li ne povis 
eĉ fini la frazon. 

La sultano, kun violkolora vizaĝo pro kolero, kriegis al li: 

-Hej; ci, fripono, ci dezerta ŝakalo, ci kukurbkapulo, se ankorafoje 
ci riskos ripeti la samon, mi ĵuras je la barbo de la profeto, ci 
ricevos tiajn dudek kvin batojn sur viajn plandojn, ke ili valoros eĉ 
kvindek! Respondu, kial ci draŝis tiel kruele la derviŝon?! 

La kamparano profunde riverencis antaŭ la sultano. 

-Ho, granda sultano, aŭskultu min kaj pripensu, ke mi ripetis al vi 
trifoje, nur trifoje la plej belan aserton de nia religia vero kaj jen vi 
perdis vian altan paciencon. Pensu, ke tiu Ĉi malbenita derviŝo estis 
la kvindekunua, kiu haltigis kaj demandis min sur la vojo al mia 
malproksima vilaĝo: "kie vi aĉetis la kaprinon kaj kien vi kondukas 

ŝin?" La kvindekunua! Ah, kiel mi estus povinta ne perdi mian 
paciencon!? Prijuĝu minf 

La sultano indulge komprenis la kamparanon kaj li 
forpermesis lin sen puno. La korteganoj same trovis la juĝon tre 
justa. 


Troteditan homon, eĉ bonvol turmentas, 
lin kompreni povas, kiu samon sentas. 

el "KOLOROJ", 1960 

ESPEJIANTO-RENKONTIĜO DE 
„ALPOJ-ADRIA" REGIONO 
PORJUNULARO 

11-17.07. 1990. 

FA2ANA - JUGOSLAVIO 


Eksterlandanoj 

— ĝis 27-jaraj 

— pli ol 27-jaraj 

Jugoslavoj 

— ĝis 27-jaraj 

— pli ol 27-jaraj 


Post 10.06.90. 
220 gld. 
230 gld. 


Post 10.06.90. 
1350 din. 
1410 din. 


Kotizo inkluzivas manĝojn, loĝadon kaj partoprenon en la programoj. 
La aliĝo estas transdonebla al alia persono laŭ via skriba konsento. 
Eksterlandanoj pagu al konto de KEL Ce UEA: Banko Mess & Hope, 
Postbus 749, NL-3000 AS Rotterdam, konto n-ro: 25.52.89.804, 
kodo KREL-Z aŭ al po§tĉekkonto (nederlanda) n-ro: 37 89 64, 
KREL-Z. 

Jugoslavoj pagu al ĝirkonto de KEL: 30102-678-4863. 


Informoj kaj aliĝoj: KROATIA ESPERANTO-LIGO, AmruSeva 5/1, 
YU-41000 Zagreb 

Aliĝilo 

Mi aliĝas al la 2-a ERA-AROJ, okazonta en Fa2ana 
inter la 11-17.07. 1990.. 


FAMIUA NOMO: 

NA5KJĜDATO: 


*• 

PERSONA NOMO: 

SEKSO: 


i 

KOMPLETA ADRESO (latiruj literoj. kun lanOnofno kaj poitkoOo); 



•»< 

LANDO: 

TELEFONO: 



Vegetarano: L— IjES 

DATO DE AUĜO: 

LĴne Fumanto: Djes t- 



PAOMANIERO: 





SUBSKRI80: 

